rejauldu/bengali-wikipedia huggingface dataset:
ক্যাম্প আরানুটিক হল ট্রান্সজেন্ডার শিশুদের জন্য নির্মিত একটি স্ংস্থা । এই সংস্থাটি হারবার ক্যাম্পস, ইনকর্পোরেটেড দ্বারা পরিচালিত হয়। এটি একটি অলাভজনক সংস্থা যা প্রান্তিক জনগোষ্ঠীর শিশু এবং যুবকদের জন্য বিভিন্ন প্রশিক্ষন শিবির পরিচালনা করে। এই সংস্থা মূলত সেইসমস্ত মানুষদের জন্য কাজ করে যাদের মধ্যে বামনতার মতো বিভিন্ন শারীরিক অস্বাভাবিকতা বর্তমান রয়েছে।  ক্যাম্প আরানুটিক -এর মূল কেন্দ্র নিউ হ্যাম্পশায়ারে অবস্থিত।   ইতিহাস  ক্যাম্প আরানুটিক সংস্থা ২০০৯ সালে প্রতিষ্ঠিত হয়েছিল। সংস্থার প্রতিষ্ঠানা ছিলেন নিক টেইচ  নামের একজন ট্রান্সজেন্ডার পুরুষ। লিঙ্গ পরিবর্তনের জন্য তাকে একটি পরিষেবা সংস্থার কাজ ছেড়ে চলে যেতে বাধ্য করা হয়েছিল। তিনি তার অভিজ্ঞতার সাহায্যে বুঝতে পেরেছিলেন যে ট্রান্সজেন্ডার শিশুরাও লিঙ্গ-বিভাজন জাতীয় সামাজিক সমস্যার মুখোমুখি হয়। নিক তখন তাদের জন্য এমন এক সমাজ তৈরীর পরিকল্পনা করেন যেখানে তারা সম্পূর্ণ স্বাচ্ছন্দ্য বোধ করবে।   আরানুটিক নামটি স্থানীয় এক বিশেষ শব্দ চুগাচ থেকে গ্রহন করা হয়েছে। চুগাচ, অর্থাৎ যা নারী এবং পুরুষ উভয় আত্মার মূর্ত প্রতীক হিসেবে বিবেচিত হয়, যা দ্বৈত আত্মার পরিচায়ক। স্থানীয় সংস্কৃতিতে আরানুটিকদের ভাগ্যবান বলে মনে করা হত।   ২০১৫ সালে, ক্যাটলিন জেনার এই পরিষেবা শিবিরটি পরিদর্শন করেন এবং সে সম্পর্কে তার নিজস্ব ব্লগে লেখেন। তার এই লেখা স্থানীয় টিভিতে প্রচারিত রিয়েলিটি শো, আই অ্যাম ক্যাট -এর একটি পর্বে প্রদর্শিত হয়েছিল।    তথ্যসূত্র   বিষয়শ্রেণী:২০০৯-এ ক্যালিফোর্নিয়ায় প্রতিষ্ঠিত বিষয়শ্রেণী:মার্কিন যুক্তরাষ্ট্র ভিত্তিক অলাভজনক সংগঠন বিষয়শ্রেণী:এলজিবিটিকিউ-সম্পর্কিত সংস্থা
ডাইনা ওপোলস্কাইটি-কোভালসিকিয়েনি (জন্ম ১৯৭৯) একজন লিথুয়ানীয় লেখিকা।  তিনি ভিলকাভিসকিসে জন্মগ্রহণ করেছিলেন। তিনি লিথুয়ানিয়ান ইউনিভার্সিটি অফ এডুকেশনাল সায়েন্সেস থেকে স্নাতক হন। তিনি ২০০০ সালে ড্রোজলেস নামে ছোট গল্পের সংকলনের মাধ্যমে সাহিত্যে আত্মপ্রকাশ করেন। সেই থেকে, তিনি তরুণ প্রাপ্তবয়স্ক সাহিত্যের একজন সুপরিচিত লেখক হয়ে উঠেছেন। আরেকটি ছোট গল্প সংকলন ডিনু পিরামিডেস (২০১৯-এ প্রকাশিত) সাহিত্যের ইইউ পুরস্কার জিতেছে।  তিনি পিলভিসকিয়াইতে উচ্চ বিদ্যালয়ের শিক্ষক হিসাবে কাজ করেন।   তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:লিথুয়ানীয় শিশুতোষ লেখিকা বিষয়শ্রেণী:লিথুয়ানীয় লেখিকা বিষয়শ্রেণী:লিথুয়ানীয় শিশুতোষ লেখক বিষয়শ্রেণী:২১শ শতাব্দীর লিথুয়ানীয় লেখক
ঙ্গাগ-দ্বাং-ব্স্তান-'দ্জিন-র্গ্যা-ম্ত্শো () (১৮০৭-১৮৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় আ-ম্দো-ঝ্বা-দ্মার () উপাধিধারী বৌদ্ধ লামা ছিলেন।   সংক্ষিপ্ত জীবনী  'ঙ্গাগ-দ্বাং-ব্স্তান-'দ্জিন-র্গ্যা-ম্ত্শো ১৮০৭ খ্রিষ্টাব্দে তিব্বতের আমদো অঞ্চলের 'বাল () নামক স্থানে ঝ্বা-দ্মার () পরিবারগোষ্ঠীতে জন্মগ্রহণ করেন। তার পিতার নাম ছিল য়ি-দাম-স্ক্যাব্স () এবং মাতার নাম ছিল দ্কার-মো-স্ক্যিদ ()। দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামা তাকে ঙ্গাগ-দ্বাং-'ফ্রিন-লাস-দ্পাল-ব্জাং () নামক দ্বিতীয় আ-ম্দো-ঝ্বা-দ্মার () উপাধিধারী বৌদ্ধ লামার পুনর্জন্ম রূপে চিহ্নিত করেন। তিনি লা-মো-ব্দে-ছেন () বৌদ্ধবিহারে শিক্ষালাভ করেন এবং একুশ বছর বয়সে গ্যোন-রু-ব্লো-ব্জাং-স্ন্যান-গ্রাগ্স () নামক এক লামা তাকে ভিক্ষুর শপথ প্রদান করেন। পঁচিশ বছর বয়সে তিনি লা-মো-ব্দে-ছেন বৌদ্ধবিহারের প্রধানের দায়িত্ব লাভ করেন। এছাড়া তিনি র্ঙ্গা-স্গার-ব্যাং-ছুব-গ্লিং () এবং ও-ব্স্বো () বিহারের প্রধানের দায়িত্বও পালন করেন। আটত্রিশ বছর বয়সে তিনি মঙ্গোলিয়া ও চীনে তীর্থযাত্রা করেন।   তথ্যসূত্র   বিষয়শ্রেণী:১৮০৭-এ জন্ম বিষয়শ্রেণী:১৮৪৮-এ মৃত্যু বিষয়শ্রেণী:আমদো ঝামার
পুরান সিং বুন্দেলা একজন ভারতীয় রাজনীতিবিদ। তিনি উত্তর প্রদেশের মাহরোনি কেন্দ্র থেকে থেকে নির্বাচিত তিনবার বিধানসভার সদস্য (এমএলএ)।   প্রাথমিক কর্মজীবন  পুরান সিং বুন্দেলা ভারতীয় জাতীয় কংগ্রেসের দল থেকে তার রাজনৈতিক কর্মজীবন শুরু করেন এবং ১৯৮০-এর দশকে প্রথমবারের মতো উত্তর প্রদেশ বিধানসভার সদস্য হিসেবে নির্বাচিত হন। তারপর থেকে ২০০৭ সালের নির্বাচনের আগে পর্যন্ত, তিনি ভারতীয় জনতা পার্টি (বিজেপি) তে ছিলেন। বর্তমানে তিনি ভারতীয় জাতীয় কংগ্রেসে রয়েছেন।   অভিযোগ  ২০০২ সালে, পুরান সিং বুন্দেলা রঘুরাজ প্রতাপ সিং ওরফে রাজা ভাইয়া এবং ধনঞ্জয় সিং, উভয় স্বতন্ত্র বিধায়ককে হুমকি দেওয়ার এবং অপহরণ করার চেষ্টা করার জন্য অভিযুক্ত করেন। অজুহাত ছিল যে বুন্দেলা তাদের সাথে যোগ দিতে অস্বীকার করেছিলেন। অভিযুক্ত দুইজনকে গ্রেফতার করে জেলহাজতে পাঠানো হয়েছে। (5 November 2002). Jailed Independent MLAs shifted, Indian Express (9 November 2002). Bundela a victim of blackmail: Ganga Bhakt Singh, The Times of India   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ১৯৮০-১৯৮৫ বিষয়শ্রেণী:ললিতপুর, ভারতের ব্যক্তি
আবদুল মতিন সরকার একজন বাংলাদেশ আওয়ামী লীগ এর রাজনীতিবিদ এবং ময়মনসিংহ-৭ এর সাবেক সংসদ সদস্য। বর্তমানে তিনি ত্রিশাল উপজেলার চেয়ারম্যান হিসেবে দায়িত্ব পালন করছেন।   কর্মজীবন  আবদুল মতিন সরকার মুক্তি বাহিনীর সদস্য ছিলেন এবং বাংলাদেশের মুক্তিযুদ্ধে লড়াই করেছিলেন। ১৯৭৩ সালে তিনি ত্রিশাল নজরুল ডিগ্রি কলেজ ছাত্রলীগের সহ-সভাপতি ছিলেন। ১৯৯০ সালে তিনি ত্রিশাল উপজেলার চেয়ারম্যান নির্বাচিত হন। ২০০১ সালে বাংলাদেশ আওয়ামী লীগ এর প্রার্থী হিসাবে ময়মনসিংহ-৭ থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:অষ্টম জাতীয় সংসদ সদস্য
ফোকাস বাংলা (পূর্বে এনই বাংলা নামে পরিচিত) একটি বাংলা ভাষার ২৪x৭ সংবাদ চ্যানেল। এটি ২০০৪ সালে চালু হয় এবং এটি রেইনবো প্রোডাকশন লিমিটেডের মালিকানাধীন। ২০১৪ সালে চ্যানেলটির নাম এনই বাংলা থেকে পরিবর্তন করে ফোকাস বাংলা রাখা হয়।   আরো দেখুন    ভারতীয় টেলিভিশন স্টেশনগুলির তালিকা    বহিঃসংযোগ     বিষয়শ্রেণী:২০০৪-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:কলকাতার টেলিভিশন স্টেশন বিষয়শ্রেণী:২০০৪-এ পশ্চিমবঙ্গে প্রতিষ্ঠিত বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল en:Focus Bangla
ডান|থাম্ব|মেলঘাট টাইগার রিজার্ভ অমরাবতী () ভারতের মহারাষ্ট্র রাজ্যের অমরাবতী জেলার শহর ও পৌরসংস্থা।   ভৌগোলিক উপাত্ত   শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা ৩৪৩ মিটার (১১২৫ ফুট)।   জনসংখ্যার উপাত্ত  ভারতের ২০১৯ সালের আদমশুমারি অনুসারে অমরাবতী শহরের জনসংখ্যা হল ১০,৪৭,০৫৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে অমরাবতি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের নগর
সত্যবতী দেবী (২৬ জানুয়ারি ১৯০৬ - ২১ অক্টোবর ১৯৪৫) ভারতীয় স্বাধীনতা আন্দোলনের একজন অংশগ্রহণকারী ছিলেন। তাকে ভারতের জোয়ান অফ আর্ক হিসাবে বিবেচনা করা হত।   পরিবার  তিনি ছিলেন স্বামী শ্রদ্ধানন্দের নাতনি, এবং অ্যাডভোকেট ধনি রাম এবং বেদ কুমারীর কন্যা। তিনি দিল্লি ক্লথ মিলের একজন অফিসারের সাথে বিবাহ বন্ধনে আবদ্ধ ছিলেন।   কর্মকাণ্ড  দিল্লিতে জাতীয়তাবাদী নারীদের মধ্যে, সত্যবতী নেতৃত্বের ভূমিকা পালন করেছেন। অরুণা আসাফ আলী সত্যবতীকে জাতীয়তাবাদী আন্দোলনে যোগদানের জন্য অনুপ্রাণিত করার কৃতিত্ব দেন। সত্যবতী গোয়ালিয়র ও দিল্লিতে টেক্সটাইল কারখানার শ্রমিকদের মধ্যে সামাজিক কর্মকাণ্ড শুরু করেন। তিনি কংগ্রেস মহিলা সমাজ এবং কংগ্রেস দেশ সেবিকা দল প্রতিষ্ঠা করেন এবং তিনি কংগ্রেস সমাজতান্ত্রিক দলের সহ-প্রতিষ্ঠা করেন। তিনি নাগরিক সত্যাগ্রহ আন্দোলনে সক্রিয় অংশ নেন। আইন অমান্য আন্দোলনের সময় তিনি দিল্লিতে কংগ্রেসের নারী শাখার নেত্রী হন। তিনি দিল্লিতে লবণ আইন ভাঙার আয়োজন করেছিলেন যেখানে তিনি এবং একদল স্বেচ্ছাসেবক সেখানে সমবেত হওয়া লোকেদের কাছে অবৈধ লবণের প্যাকেট তৈরি ও বিতরণ করেন। তাকে পুলিশ গ্রেপ্তার করে এবং ১৯৩২ সালে তাকে দুই বছরের কারাদণ্ড দেওয়া হয়। কারাগারে বন্দী থাকাকালীন তিনি প্লুরিসি এবং যক্ষ্মা রোগে আক্রান্ত হন। জেলে থাকাকালীন, খুব অসুস্থ থাকা সত্ত্বেও, তিনি ভাল আচরণ এবং রাজনৈতিক কার্যকলাপ থেকে বিরত থাকার আশ্বাস বিষয়ে মুচলেকা দিতে অস্বীকার করেন, যা তার মুক্তি এবং চিকিৎসার আশা নিশ্চিত করতে পারত। তিনি ১৯৪৫ সালে ৩৯ বছর বয়সে যক্ষ্মায় মারা যান।   লেখাগুলো  জেলে বন্দী নারী রাজনৈতিক মুক্তিযোদ্ধারা কবিতা এবং জাতীয়তাবাদী পুস্তিকা রচনা করতেন, যা গোপনে পাচার করে প্রকাশিত হত। সত্যবতী দেবীর লেখা ‘বহিন সত্যবতী কা জেল সন্দেশ’ (বোন সত্যবতীর কারাগারের বার্তা) শিরোনামের একটি অংশ নিম্নরূপ: এটা তোমার জেলবন্দী বোনের বার্তা ভগিনী সত্যবতী তোমার কাছে আবেদন আপনার কাজ থেকে বিরত হবে না প্রয়োজনে জ্বলন্ত শিখায় ঝাঁপ দাও পবিত্র যুদ্ধ শক্তিতে পূর্ণ হওয়া উচিৎ একবার এগোলে কখনো পিছোবে না যুদ্ধের ময়দানে পুরুষদের আগে মরো গুলি বা লাঠির ভয় নেই পুরুষদের আগে তোমার মাথা এগিয়ে রাখো একবার জ্বালালে আগুন নিভে যাবে না আমার এখন পূর্ণ বিশ্বাস আছে কারণ নারীরা নিজেদের প্রস্তুত করেছে এটি এবং অন্যান্য লেখা এবং কারাগারের গানগুলো ভারতের স্বাধীনতা আন্দোলন প্রবেশের জন্য নারীদের অনুপ্রাণিত ও সংগঠিত করার লক্ষ্য ছিল বলে মনে হয়।   স্বীকৃতি  যদিও তাকে ভারতের স্বাধীনতা সংগ্রামের একজন অমিমাংসিত নায়ক বলে মনে করা হয়, ১৯৭২ সালে দিল্লি সরকার কর্তৃক প্রতিষ্ঠিত সত্যবতী কলেজ (দিল্লি বিশ্ববিদ্যালয়) তার নামে নামকরণ করা হয়েছে।   টীকা    তথ্যসূত্র   বিষয়শ্রেণী:ভারতে যক্ষ্মায় মৃত্যু বিষয়শ্রেণী:ভারতীয় নারী কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:দিল্লীর ভারতীয় স্বাধীনতা কর্মী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:১৯৪৫-এ মৃত্যু বিষয়শ্রেণী:১৯০৪-এ জন্ম
শ্রী ভেট্রিমালাই মুরুগান মন্দির ভারতের আন্দামান ও নিকোবর দ্বীপপুঞ্জের রাজধানী পোর্ট ব্লেয়ারে অবস্থিত একটি হিন্দু মন্দির। এটি দেব সেনাপতি মুরুগানকে (কার্তিক) উৎসর্গ করা। এই মন্দিরটি দ্বীপগুলির মধ্যে একটি গুরুত্বপূর্ণ হিন্দু তীর্থস্থান।"Tourist Guide to Andaman & Nicobar Islands," R. Padmanathan, Sura Books, 2002, ISBN 9788174784193."Andaman and Nicobar Islands: Past and Present," S. Ram (Editor), Akansha Publishing House, 2001, ISBN 9788187606093   আরো দেখুন    মুরুগান  পোর্ট ব্লেয়ার   তথ্যসূত্র    বহিঃসংযোগ   বিষয়শ্রেণী:আন্দামান ও নিকোবর দ্বীপপুঞ্জের হিন্দু মন্দির বিষয়শ্রেণী:পোর্ট ব্লেয়ার বিষয়শ্রেণী:কার্তিক মন্দির বিষয়শ্রেণী:২০শ শতাব্দীর হিন্দু মন্দির
thumb|নারী-পুরুষের কামোদ্দীপক অঙ্গ  কামোদ্দীপক অঙ্গপ্রত্যঙ্গ হলো শরীরের সেই সমস্ত অঙ্গ যা দেখলে অথবা স্পর্শ করলে যৌন উত্তেজনা ঘটে অর্থাৎ যৌন বাসনা জাগ্রত হয়। পুরুষ এবং স্ত্রী উভয় লিঙ্গেরই শরীরে এই ধরনের অঙ্গের অস্তিত্ব আছে। লিঙ্গভেদে এইসকল অঙ্গের তালিকা নিম্নে প্রদত্ত হল।   নরদেহ   বক্ষস্থল  বক্ষস্থল   পুংস্তনবৃন্ত  পুংস্তনবৃন্ত   নিতম্ব  নিতম্ব   নাভি  নাভি   শিশ্ন  শিশ্ন   অণ্ডকোষ  অণ্ডকোষ   শ্রোণিদেশ  শ্রোণিদেশ   নারীদেহ   শ্রোণিদেশ  শ্রোণি   যোনি  যোনি   ঊরু  ঊরু  নিতম্ব নিতম্ব   নাভি  নাভি  তথ্যসূত্র  বহিঃসংযোগ     বিষয়শ্রেণী:জৈবিক লিঙ্গ বিষয়শ্রেণী:মানব যৌনতা বিষয়শ্রেণী:যৌন উত্তেজনা
সেলিন মারি ক্লদেত দিয়ঁ,   (; ৩০ মার্চ ১৯৬৮) হলেন একজন কানাডীয় গায়িকা। কেবেকের শার্লেমাইনে জন্মগ্রহণকারী দিয়ঁ ১৯৮০-এর দশকে কয়েকটি ফরাসি ভাষার অ্যালবাম করে সঙ্গীত ভূবনে আত্মপ্রকাশ করেন। তিনি আন্তর্জাতিক অঙ্গনে প্রথম খ্যাতি অর্জন করেন ১৯৮২ সালে ইয়ামাহা ওয়ার্ল্ড পপুলার সং ফেস্টিভ্যাল ও ১৯৮৮ সালে ইউরোভিশন সং কনটেস্টে জয় লাভের মধ্য দিয়ে। ইংরেজি ভাষা শিখার পর তিনি মার্কিন যুক্তরাষ্ট্রের এপিক রেকর্ডসের সাথে চুক্তিবদ্ধ হন। ১৯৯০ সালে দিয়োঁ তার প্রথম ইংরেজি ভাষার অ্যালবাম, ইউনিসন, মুক্তি দেন, যা তাকে উত্তর আমেরিকা ও অন্যান্য ইংরেজিভাষী দেশের মধ্যে পপ শিল্পী হিসেবে প্রতিষ্ঠা অর্জন করতে সাহায্য করে।  ১৯৯০-এর দশকে তিনি কয়েকটি সর্বাধিক বিক্রীত ইংরেজি অ্যালবাম প্রকাশ করে বিশ্বব্যাপী খ্যাতি অর্জন করেন, তন্মধ্যে রয়েছে ফলিং ইনটু ইউ (১৯৯৬), এবং লেট্‌স টক অ্যাবাউট লাভ (১৯৯৭) অ্যালবাম দুটি মার্কিন যুক্তরাষ্ট্রে ডায়মন্ড সনদ পায়। তিনি কয়েকটি আন্তর্জাতিক অঙ্গনে শীর্ষ হিট গানে কণ্ঠ দেন, সেগুলো হল "দ্য পাওয়ার অব লাভ", "থিংক টোয়াইস", "বিকজ ইউ লাভড মি", "ইট্‌স অল কামিং ব্যাক টু মি নাউ", "মাই হার্ট উইল গো অন", এবং "আই অ্যাম ইওর অ্যাঞ্জেল"। ইংরেজি অ্যালবামের পাশাপাশি দিয়ঁ ফরাসি অ্যালবামও রেকর্ড করতে থাকেন, তন্মধ্যে দোয়া" (১৯৯৫) সর্বকালের সর্বাধিক বিক্রীত অ্যালবাম হয়ে ওঠে, এছাড়া সিল সুফিসাই দাইমে (১৯৯৮), সাঁ আতেন্দ্রে (২০১২), ও অঁকোর উঁ সোয়া (২০১৬) ফ্রান্সে ডায়মন্ড সনদ পায়। ২০০০-এর দশকে সরাসরি পরিবেশনা দিয়ে তিনি সুনাম অর্জন করেন, তার আ নিউ ডে... ইন লাস ভেগাস স্ট্রিপ (২০০৩-০৭) সর্বকালের সর্বাধিক আয়কারী কনসার্ট রেসিডেন্সি এবং টেকিং চান্সেস ওয়ার্ল্ড টুর'' (২০০৮-০৯) সর্বকালের সর্বাধিক আয়কারী কনসার্ট টুর।  টীকা  তথ্যসূত্র  বহিঃসংযোগ         বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর কানাডীয় গায়িকা বিষয়শ্রেণী:২০শ শতাব্দীর কানাডীয় সুরকার বিষয়শ্রেণী:২১শ শতাব্দীর কানাডীয় সঙ্গীতশিল্পী বিষয়শ্রেণী:২১শ শতাব্দীর কানাডীয় সুরকার বিষয়শ্রেণী:কানাডীয় পপ গায়িকা বিষয়শ্রেণী:কানাডীয় পপ পিয়ানোবাদক বিষয়শ্রেণী:কানাডীয় সফট রক গায়িকা বিষয়শ্রেণী:কানাডীয় সুরকার বিষয়শ্রেণী:কেবেকের সঙ্গীতশিল্পী বিষয়শ্রেণী:এপিক রেকর্ডসের শিল্পী বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:ইংরেজি ভাষার সঙ্গীতশিল্পী বিষয়শ্রেণী:ফরাসি ভাষার সঙ্গীতশিল্পী বিষয়শ্রেণী:স্পেনীয় ভাষার সঙ্গীতশিল্পী বিষয়শ্রেণী:লেজিওঁ দনর প্রাপক বিষয়শ্রেণী:গ্র্যামি পুরস্কার বিজয়ী বিষয়শ্রেণী:কানাডীয় কণ্ঠাভিনেত্রী বিষয়শ্রেণী:কানাডীয় শিশু সঙ্গীতশিল্পী বিষয়শ্রেণী:মার্কিন যুক্তরাষ্ট্রে কানাডীয় প্রবাসী সঙ্গীতজ্ঞ বিষয়শ্রেণী:ব্যবসায় কানাডীয় নারী বিষয়শ্রেণী:বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী বিষয়শ্রেণী:২১শ শতাব্দীর নারী সুরকার বিষয়শ্রেণী:২১শ শতাব্দীর নারী পিয়ানোবাদক বিষয়শ্রেণী:ইউরোভিশন গান প্রতিযোগিতা বিজয়ী বিষয়শ্রেণী:আইভোর নোভেলো পুরস্কার বিজয়ী বিষয়শ্রেণী:পপ রক কণ্ঠশিল্পী বিষয়শ্রেণী:নারী রেস্তোরাঁ মালিক বিষয়শ্রেণী:বিশ্ব সঙ্গীত পুরস্কার বিজয়ী বিষয়শ্রেণী:লেজিওঁ দনরের নাইট
মেঘালয় বিধানসভার ৬০টি আসনের বিধায়কদের নির্বাচন করার লক্ষ্যে পরবর্তী মেঘালয় বিধানসভা নির্বাচন ২০২৩ সালের মার্চ মাসে অনুষ্ঠিত হওয়ার কথা রয়েছে।   পটভূমি  মেঘালয় বিধানসভার মেয়াদ ২০২৩ সালের ১৫ মার্চে শেষ হওয়ার কথা।  পূর্বের বিধানসভা নির্বাচন হয়েছিল ২০১৮ সালের ফেব্রুয়ারিতে। নির্বাচনের পর ন্যাশনাল পিপলস পার্টির নেতৃত্বে একটি জোট রাজ্য সরকার গঠন করে। কনরাড সাংমা  তখন মেঘালয়ের মুখ্যমন্ত্রী হন ।  পোল ইভেন্ট সময়সূচী বিজ্ঞপ্তি তারিখ ঘোষিতব্য মনোনয়ন দাখিলের শেষ তারিখ ঘোষিতব্য মনোনয়ন যাচাই-বাছাই ঘোষিতব্য মনোনয়ন প্রত্যাহারের শেষ তারিখ ঘোষিতব্য ভোটের তারিখ ঘোষিতব্য ভোট গণনার তারিখ ঘোষিতব্য   দল ও জোট     + নং দল পতাকা প্রতীক নেতা ছবি আসন প্রতিদ্বন্দ্বিতা পুরুষ প্রার্থীরা মহিলা প্রার্থীরা ১. ন্যাশনাল পিপলস পার্টি 50x50পিক্সেল51x51পিক্সেল কনরাড সাংমা69x69পিক্সেল ঘোষিতব্য ঘোষিতব্য ঘোষিতব্য    + নং দল পতাকা প্রতীক নেতা ছবি আসন প্রতিদ্বন্দ্বিতা পুরুষ প্রার্থীরা মহিলা প্রার্থীরা ১. ভারতীয় জাতীয় কংগ্রেস60x60পিক্সেল60x60পিক্সেল ভিনসেন্ট পাল56x56পিক্সেল ঘোষিতব্য ঘোষিতব্য ঘোষিতব্য ১. জাতীয়তাবাদী কংগ্রেস পার্টি50x50পিক্সেল50x50পিক্সেল ঘোষিতব্য59x59পিক্সেল ঘোষিতব্য ঘোষিতব্য ঘোষিতব্য  + নং দল পতাকা প্রতীক নেতা ছবি আসন প্রতিদ্বন্দ্বিতা পুরুষ প্রার্থীরা মহিলা প্রার্থীরা ১. সর্বভারতীয় তৃণমূল কংগ্রেস50x50পিক্সেল50x50পিক্সেল মুকুল সাংমা70x70পিক্সেল ঘোষিতব্য ঘোষিতব্য ঘোষিতব্য    + নং দল পতাকা প্রতীক নেতা ছবি আসন প্রতিদ্বন্দ্বিতা পুরুষ প্রার্থীরা মহিলা প্রার্থীরা ১. ভারতীয় জনতা পার্টি60x60পিক্সেল50x50পিক্সেল ঘোষিতব্য59x59পিক্সেল ঘোষিতব্য ঘোষিতব্য ঘোষিতব্য   অন্যান্য  + নং দল পতাকা প্রতীক নেতা ছবি আসন প্রতিদ্বন্দ্বিতা পুরুষ প্রার্থীরা মহিলা প্রার্থী ১. ইউনাইটেড ডেমোক্রেটিক পার্টি59x59পিক্সেল ঘোষিতব্য59x59পিক্সেল ঘোষিতব্য ঘোষিতব্য ঘোষিতব্য ১. পিপলস ডেমোক্রেটিক ফ্রন্ট50x50পিক্সেল ঘোষিতব্য59x59পিক্সেল ঘোষিতব্য ঘোষিতব্য ঘোষিতব্য ৩. হিল স্টেট পিপলস ডেমোক্রেটিক পার্টি50x50পিক্সেল ঘোষিতব্য59x59পিক্সেল ঘোষিতব্য ঘোষিতব্য ঘোষিতব্য ৪. গারো জাতীয় পরিষদ বোস্টন মারাক59x59পিক্সেল ঘোষিতব্য ঘোষিতব্য ঘোষিতব্য  ফলাফল  +ফলাফলFile:Meghalaya assembly election 2023.svgদল প্রাপ্ত ভোটআসনভোট%±পিপিপ্রতিদ্বন্দ্বিতাজয়ী+/−ন্যাশনাল পিপলস পার্টি৫৮৪,৩৩৮৩১.৪৯১১.৪৩ ৫৬ ২৬ ৬ইউনাইটেড ডেমোক্রেটিক পার্টি৩০০,৭৪৭১৬.২১৪.৬১ ৪৫ ১২ ৬সর্বভারতীয় তৃণমূল কংগ্রেস২৫৫,৭৪২১৩.৭৮১৩.৩৮ ৫৫ ৫ ৫ভারতীয় জাতীয় কংগ্রেস২৪৩,৮৪১১৩.১৪১৫.৩৬ ৫৯ ৫ ১৬ভয়েস অফ দ্য পিপল পার্টি১০১,২৬৪৫.৪৬নতুন  ১৮ ৪নতুন ভারতীয় জনতা পার্টি১৭৩,০৪৩৯.৩৩ ০.২৭ ৫৯ ২ হিল স্টেট পিপলস ডেমোক্রেটিক পার্টি৬৫,৯৮৯৩.৫৬ ১.৭৪ ১০ ২ পিপলস ডেমোক্রেটিক ফ্রন্ট৩৪,৯৭৪১.৮৮ ৬.৩২ ৯ ২ ২গারো ন্যাশনাল কাউন্সিল৯২৯০০.৫৩ ০.৯ ২ ০ স্বতন্ত্র৬৬৭০৪৩.৬TBD ২ ১অন্যান্য TBD০.২৩TBD০ ১নোটা১৪,৬৮০০.৭৯TBDসর্বমোট ১০০%   আরো দেখুন    ২০২৩ সালে ভারতের নির্বাচন  মেঘালয়ে নির্বাচন   তথ্যসূত্র   বিষয়শ্রেণী:মেঘালয় বিধানসভা নির্বাচন বিষয়শ্রেণী:২০২৩-এ ভারতে রাজ্য বিধানসভা নির্বাচন
সেবা ভারতী মহাবিদ্যালয় হল ভারতীয় রাজ্য পশ্চিমবঙ্গের ঝাড়গ্রাম জেলার কাপগাড়ীতে অবস্থিত একটি সরকারী সাহায্যপ্রাপ্ত কলা ও বিজ্ঞান মহাবিদ্যালয়। মহাবিদ্যালয়টিতে বিজ্ঞান, কলা, বাণিজ্য বিষয়ে পঠন দান করা হয়। এই মহাবিদ্যালয়টি বিদ্যাসাগর বিশ্ববিদ্যালয়ের অধিভুক্ত এবং বিশ্ববিদ্যালয় মঞ্জুরী কমিশন দ্বারা স্বীকৃত।  বিভাগ  কলা  বাংলা   ইংরেজি   ইতিহাস   রাজনৈতিক বিজ্ঞান   দর্শন   সংস্কৃত  সাঁওতালি  শরীর শিক্ষা বিজ্ঞান   গণিত   পদার্থবিজ্ঞান   রসায়ন   উদ্ভিদবিদ্যা   প্রাণিবিদ্যা   ভূগোল  অর্থনীতি  নৃ বিদ্যা উল্লেখযোগ্য শিক্ষার্থী  খেরওয়াল সোরেন  আরও দেখুন  ভারতের শিক্ষা ব্যবস্থা পশ্চিমবঙ্গে শিক্ষা  তথ্যসূত্র  বহিঃসংযোগ    অনলাইন ভর্তি  বিষয়শ্রেণী:১৯৬৪-এ ভারতে প্রতিষ্ঠিত বিষয়শ্রেণী:১৯৬৪-এ পশ্চিমবঙ্গে প্রতিষ্ঠিত বিষয়শ্রেণী:বিদ্যাসাগর বিশ্ববিদ্যালয় কর্তৃক অনুমোদিত কলেজ বিষয়শ্রেণী:ঝাড়গ্রাম জেলার বিশ্ববিদ্যালয় ও কলেজ বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
একটি আলোচনার পাতা টেমপ্লেট, যা উইকিপ্রকল্পের অন্যান্য পাতার শর্টকাট। একে নিবন্ধের মূল্যায়নেও ব্যবহার করা হয়। আপনার বিচারে কোনো নিবন্ধের সঠিক মূল্যায়ন করে তবেই এটি সেই নিবন্ধের আলোচনার পাতায় দেবেন।  যেমন, কোনো সাধারণ নিবন্ধের জন্য এই টেমপ্লেট ব্যবহার করার ক্ষেত্রে ছয়টি বিকল্প আছে:   চিহ্ন  বর্ণনা  ঐক্যমত্য{{অলিম্পিকসউইকিপ্রকল্প|class=Stub}} </td> কোনোরূপ অনুমতি ছাড়াই যে কেউ এটি আলোচনার পাতায় দিতে পারেন{{অলিম্পিকসউইকিপ্রকল্প|class=Start}} </td> কোনোরূপ অনুমতি ছাড়াই যে কেউ এটি আলোচনার পাতায় দিতে পারেন{{অলিম্পিকসউইকিপ্রকল্প|class=B}} </td> কোনোরূপ অনুমতি ছাড়াই যে কেউ এটি আলোচনার পাতায় দিতে পারেন{{অলিম্পিকসউইকিপ্রকল্প|class=GA}} </td> এটি আলোচনার পাতায় দেবার আগে নিবন্ধটিকে ভালো নিবন্ধের অনুমোদন পেতে হবে।{{অলিম্পিকসউইকিপ্রকল্প|class=A}} </td> এটি আলোচনার পাতায় দেবার আগে নিবন্ধটিকে A-Class  নিবন্ধের অনুমোদন পেতে হবে।{{অলিম্পিকসউইকিপ্রকল্প|class=FA}} </td> এটি আলোচনার পাতায় দেবার আগে নিবন্ধটিকে নির্বাচিত নিবন্ধের অনুমোদন পেতে হবে।  মূল অংশে কিছু পাতাকে ঠিক নিবন্ধ বলা যায় না, কিন্তু তাদের বিশেষ ব্যবহার আছে। এই ধরণের পাতাগুলির ক্ষেত্রে নিম্নলিখিত প্যারামিটারগুলি ব্যবহার করা যেতে পারে।    চিহ্ন  বর্ণনা  ব্যবহার{{অলিম্পিকসউইকিপ্রকল্প|class=NA}} </td> এটি  নিবন্ধ নয় এমন পাতার আলোচনায় সংযুক্ত করুন, যেমন, নির্দেশক তালিকা।{{অলিম্পিকসউইকিপ্রকল্প|class=Dab}} </td> এটি দ্ব্যর্থতা নিরসনের পাতার আলোচনায় সংযুক্ত করুন।  Other pages have parameters for class:   চিহ্ন  বর্ণনা  ব্যবহার{{অলিম্পিকসউইকিপ্রকল্প|class=বিষয়শ্রেণী}} </td> বিষয়শ্রেণীর আলোচনার পাতায় এটি যুক্ত করুন।{{অলিম্পিকসউইকিপ্রকল্প|class=টেমপ্লেট}} </td> টেমপ্লেটসমূহের আলোচনার পাতা ও টেমপ্লেট নথির পাতায় এটি যুক্ত করুন।  Task force Paralympics - "yes" if the article falls under the Paralympics task force. উদাহরণ: {{অলিম্পিকসউইকিপ্রকল্প|Paralympics=yes}} Olympic Bids - "yes" if the article falls under the Olympic Bids task force. উদাহরণ: {{অলিম্পিকসউইকিপ্রকল্প|Olympic Bids=yes}}
মোহাম্মদ হামেদ আল-বিশি (জন্ম ২৯ অক্টোবর ১৯৭৫) একজন সৌদি আরবীয় স্প্রিন্টার। তিনি ১৯৯৬ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:১৯৯৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:সৌদি পুরুষ স্প্রিন্টার বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:সৌদি অলিম্পিক মল্লক্রীড়াবিদ বিষয়শ্রেণী:এশিয়ান গেমসে সৌদি আরবের প্রতিযোগী
হামার বড় মসজিদ (      ), সিরিয়ার হামা শহরে অবস্থিত একটি মসজিদ । এটি দুর্গ থেকে প্রায় ৪০০ মিটার (১,৩০০ ফুট) পশ্চিমে অবস্থিত। এটি ৮ম শতাব্দীতে নির্মিত হয়েছিল। তবে ১৯৮২ সালের হামা গণহত্যার সময় এটি মারাত্মকভাবে ধ্বংস হয়ে যায় এবং পরবর্তীতে পুনর্নির্মাণ করা হয়।   ইতিহাস  বাম|থাম্ব| ১৯১৯ সালে ক্রেসওয়েলের তোলা একটি ছবিতে মসজিদের আঙিনা এবং এর মামলুক মিনারের দৃশ্য (১৪২৭ সালে সংযোজিত)। এই ভবনের স্থানটি মূলত ৩য় শতাব্দীর একটি রোমান মন্দির ছিল।  বাইজেন্টাইন যুগে, সম্ভবত ষষ্ঠ শতাব্দীতে এটিকে গির্জায় রূপান্তরিত করা হয়েছিল।  প্রাথমিক ইসলামী যুগে এটি একটি মসজিদে পরিণত হয়। তবে এটি কবে মসজিদে রূপান্তর হয়েছে সে তারিখ নিয়ে ইতিহাসবিদদের মধ্যে মতবিরোধ রয়েছে।   মসজিদটি ধ্বংস হওয়ার আগে পর্যন্ত এর অনেক অংশ রোমান ও খ্রিস্টীয় বাইজেন্টাইন যুগের স্থাপত্য উপাদান পুনরায় ব্যবহার করে নির্মিত হয়েছিল। ১৪শ শতাব্দীর একজন মুসলিম ইতিহাসবিদ আবু আল-ফিদা’ দাবি করেছিলেন যে, ৬৩৬-৩৭ খ্রিস্টাব্দে, খলিফা উমরের সময়ে শহরটি জয়ের পরপরই গির্জাটি মসজিদে রূপান্তরিত হয়েছিল। কিন্তু আধুনিক পণ্ডিতরা এই তারিখের ব্যাপারে সন্দেহ প্রকাশ করেছেন। তদের মতে  এত আগে গির্জাটি মসজিদে রূপান্তরিত হয়নি । কিছু গবেষক, যেমন বার্নার্ড ও'কেন, মনে করেন যে রূপান্তরটি উমাইয়াদ শাসনামলে (৭ম শতকের শেষ বা ৮ম শতকের শুরুতে) ঘটেছিল। অন্যদিকে মারিয়া গুইদেত্তি ধারণা করেন যে এটি ৮ম শতাব্দীর শেষের দিকে, আব্বাসীয় শাসনের শুরুর সময়ে হয়েছে। মসজিদের বিভিন্ন অংশের নির্মাণকাল নিয়েও গবেষকদের মধ্যে বিতর্ক রয়েছে। যেমন, জ্যঁ সোভাগে মনে করেন যে এর উঠানের রিওয়াক (খোলা খিলানযুক্ত বারান্দা) এবং নামাজঘরের পূর্ব ও পশ্চিম দেয়াল উমাইয়াদ আমলে নির্মিত হয়েছিল। তবে আরেক গবেষক কে. এ. সি. ক্রেসওয়েল এই মতের সঙ্গে একমত নন এবং এই তারিখ নিয়ে সন্দেহ প্রকাশ করেছেন।   বড় মসজিদে দুটি মিনার রয়েছে। এর মধ্যে একটি হলো বর্গাকৃতির টাওয়ার-মিনার, যা নামাজঘরের পাশে অবস্থিত। এর গায়ে খোদাই করা শিলালিপি অনুযায়ী, এটি ১১২৪ সালে নির্মিত হয়েছিল। তবে কিছু গবেষক মনে করেন এর ভিত্তি উমাইয়াদ আমলের, আবার অন্যদের মতে এটি ১১৫৩ সালে নির্মিত হয়। দ্বিতীয় মিনারটি অষ্টভুজাকার এবং ১৪২৭ সালে মামলুকরা এটি নির্মাণ করেছিলেন।  মসজিদের প্রধান উত্তর দিকের উঠানের পাশে একটি ছোট বর্গাকৃতির উঠান রয়েছে। এখানে ১৩ শতকের দুই আইয়ুবী রাজার সমাধি রয়েছে।   ১৯৮২ সালে হামার গৃহযুদ্ধের সময় সিরিয়ার সরকার এই মসজিদটি এবং ঐতিহাসিক পুরাতন শহরের বেশিরভাগ অংশ প্রায় সম্পূর্ণরূপে ধ্বংস করে দেয়। পরবর্তীতে সিরিয়ার সরকারের পুরাতত্ত্ব বিভাগ এটি পুনর্নির্মাণ করে  ২০০১ সালের মধ্যে, পুনর্গঠন সম্পন্ন হয়।  পুনর্নির্মাণে ঐতিহাসিক ভবনের নকশা অনুসরণ করা হয়। Burns, Ross (2009) [1992]. Monuments of Syria: A Guide. Bloomsbury Academic. p. 164. ISBN 978-1-86064-244-9. কিন্তু মসজিদের সব স্থাপত্যিক উপাদান আগের মতো রাখা হয়নি।    তথ্যসূত্র    উদ্ধৃতি   বিষয়শ্রেণী:গির্জা থেকে রূপান্তরিত মসজিদ বিষয়শ্রেণী:৮ম শতাব্দীর মসজিদ বিষয়শ্রেণী:উইকিউপাত্তে স্থানাঙ্ক আছে
thumb|দেবী মন্দির চেরথল () ভারতের কেরালা রাজ্যের আলেপ্পি জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে চের্থল শহরের জনসংখ্যা হল ৪৫,১০২ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৫%। সারা ভারতের সাক্ষরতার হার ৫৯.৫%, তার চাইতে চের্থল এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ভারতের জনবহুল উপকূলীয় স্থান
মিগুয়েল ব্রিটো ছিলেন বলিভিয়ার ফুটবল মিডফিল্ডার।   কর্মজীবন  তার কর্মজীবনে তিনি ১৯৩০ ফিফা বিশ্বকাপে বলিভিয়া জাতীয় দলের হয়ে অংশগ্রহণ করেন এবং কোন ম্যাচ খেলেন নি। ক্লাব ফুটবলে তার ক্যারিয়ার কেটেছে ওররো রয়্যালে। World Football stats   তথ্যসূত্র    বহিঃসংযোগ     বিষয়শ্রেণী:১৯৩০ ফিফা বিশ্বকাপের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:বলিভিয়ার আন্তর্জাতিক ফুটবলার বিষয়শ্রেণী:বলিভীয় ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:১৯০১-এ জন্ম
রেপো তেরসিয়াস মালেপে (; জন্ম: ১৮ ফেব্রুয়ারি ১৯৯৭; তেরসিয়াস মালেপে নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব আমাজুলু এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।  ২০১৭ সালে, মালেপে দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। এরপূর্বে ২০১৬ সালে তিনি দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১১ ম্যাচে ১টি গোল করেছেন।  প্রারম্ভিক জীবন রেপো তেরসিয়াস মালেপে ১৯৯৭ সালের ১৮ই ফেব্রুয়ারি তারিখে দক্ষিণ আফ্রিকার মিডেলবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মালেপে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ        বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:দক্ষিণ আফ্রিকান ফুটবলার বিষয়শ্রেণী:২০১৬ গ্রীষ্মকালীন অলিম্পিকের ফুটবলার বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:ইউক্রেনে প্রবাসী ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:কেপ টাউন স্পার্স ফুটবল ক্লাবের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড় বিষয়শ্রেণী:দক্ষিণ আফ্রিকার আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়